જિલ્લા પંચાયતના વર્ગ-2ના 8 અધિકારી અને વર્ગ-3ના 16 કર્મચારી પરિવાર સાથે રહી શકે તે માટે 4 દાયકા અગાઉ 24 ક્વાર્ટસ બનાવાયા હતા. આજે બંને બિલ્ડીંગની બહારની દીવાલો પર વૃક્ષો ઉગી નીકળ્યા છે. છતનાં પોપડા ઉખડીને નીચે પડે છે. અધિકારીઓની બ્લિડીંગમાં 8 કર્મચારી રહે છે. જ્યારે 16 ક્વાર્ટસ ધરાવતી બિલ્ડીંગમાં ઉપરના માળે છતમાંથી પાણી પડતું હોય તે માળ ખાલી છે. બાકીના 12 કર્મચારી રહે છે. રજૂઆતો છતાં મરામતની મંજૂરીની ફાઇલ આગળ વધી જ નથી.